el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el el az en hbs_lat en es en en el en el el el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Όσο και να προσπαθήσει κανείς, με τα σημερινά δεδομένα στην Κύπρο, δεν πρόκειται να βρει άκρη με τους περιβόητους φακέλους. Τους ύποπτους φακέλους διαφθοράς στο ποδόσφαιρό μας που παλαιότερα ήταν κόκκινοι και κίτρινοι και τώρα είναι… σκέτοι φάκελοι.
Οι φάκελοι, λοιπόν, δεν είναι τίποτε άλλο από ενδείξεις και αποδείξεις που προέρχονται από μια εξειδικευμένη εταιρεία (Sport Radar) με την οποία συνεργάζεται η ΟΥΕΦΑ, ότι ένας αγώνας είναι ύποπτος χειραγώγησης. Κοινώς ότι το ματς έχει στηθεί. Άλλοτε οι αποδείξεις είναι καραμπινάτες κι άλλοτε ισχυρές ενδείξεις. Το σίγουρο είναι ότι δεν πρόκειται να σταλεί φάκελος για ένα παιχνίδι στο οποίο δεν έγινε τίποτα.
Εν ολίγοις το ματς ήταν «πειραγμένο» και οι παίκτες του στοιχήματος γνώριζαν εκ των προτέρων ότι η ΑΕΖ θα χάσει με τέσσερα γκολ διαφορά, όπως κι έγινε! Δυστυχώς, ο Κωστάκης Κουτσοκούμνης δεν μας ενημέρωσε για τον τζίρο του στοιχήματος για να μάθει κι ο απλός κοσμάκης πόσες δεκάδες ή εκατοντάδες χιλιάδες ευρώ πήγαν στους λογαριασμούς των «διεφθαρμένων του στοιχηματικού κέρδους», όπως τους χαρακτηρίζει η ΟΥΕΦΑ.
Ως εδώ καμία έκπληξη, τουλάχιστον για τον υπογράφοντα. Όταν έχουν έρθει μέχρι τώρα καμιά πενηνταριά φάκελοι ύποπτων αγώνων στο κυπριακό ποδόσφαιρο, προς τι η έκπληξη για τον 51ο; Το θέατρο του παράλογου (και της υποκρισίας) αποθεώνεται με το σχετικό σχόλιο στην ανάρτηση του προέδρου της ΚΟΠ.
Δώστε προσοχή: «Εσωκλείω γενικό συμπέρασμα φακέλου. Κατά τα άλλα και σύμφωνα με τη δική μου άποψη δεν καταλογίζονται ευθύνες ούτε στον Απόλλωνα ούτε στην ΑΕΖ. Την τελική, όμως, απόφαση θα την πάρει ο πειθαρχικός εισαγγελέας. Αυτά και πάλι για σκοπούς διαφάνειας. Έτσι θα συνεχίσουμε»!
Για να το εμπεδώσετε διαβάστε το άλλη μία φορά… Αδιαμφισβήτητη και αντιδεοντολογική παρέμβαση του Κωστάκη Κουτσοκούμνη προς τον πειθαρχικό εισαγγελέα της ΚΟΠ. Με απλά λόγια, εγώ που είμαι πρόεδρος και μαζί με τους συνεργάτες μου έχουμε διορίσει τον πειθαρχικό εισαγγελέα, λέω ότι δεν καταλογίζονται ευθύνες! Αλλά την απόφαση θα την πάρει ο πειθαρχικός εισαγγελέας…
Αν υπάρχει έστω κι ένας άνθρωπος που αδυνατεί να εντοπίσει την αντιδεοντολογική παρέμβαση Κουτσοκούμνη, να απευθυνθούμε σε έγκριτους νομικούς να μας διαφωτίσουν. Τι τον θέλεις ρε πρόεδρε τον πειθαρχικό εισαγγελέα όταν έχεις ήδη αποφασίσει και κοινοποιήσει την απόφασή σου στο Facebook;
Ο πρόεδρος της ΚΟΠ αποφάνθηκε και στις δύο περιπτώσεις φακέλων στην τρέχουσα περίοδο ότι δεν καταλογίζονται ευθύνες στα σωματεία. Δικαίωμά του… Στα μάτια κάποιων άλλων η ευθύνη είναι πασιφανής και, αν μη τι άλλο, άξιζε μίας παραπομπής. Να παραπεμφθεί, τουλάχιστον, η υπόθεση στον αθλητικό δικαστή κι ας αποφασίσει η ποδοσφαιρική δικαιοσύνη αν υπάρχει ευθύνη ή όχι.
Δηλαδή, τι άλλο θέλουμε να μας πει η ΟΥΕΦΑ πέρα από το ότι «οι παίκτες του στοιχήματος είχαν εκ των προτέρων γνώση ότι η ΑΕΖ Ζακακίου θα χάσει το ματς με τουλάχιστον τέσσερα γκολ διαφορά»; Αν ο Κωστάκης Κουτσοκούμνης περιμένει ότι θα έρθουν αποδείξεις ότι τα πήραν χοντρά ο πρόεδρος ή ο έφορος ή ο τερματοφύλακας ή ο σέντερ φορ, θα περιμένει για πολλά χρόνια…
Κι ύστερα, τι ουσιαστική αξία έχουν οι δύο φάκελοι που ήρθαν; Κι ενδεχομένως οι άλλοι 10-20 που θα ακολουθήσουν; Γιατί μας τους έστειλε η ΟΥΕΦΑ; Για να γεμίσει άλλη μία πτέρυγα με ντουλάπια στα γραφεία της ΚΟΠ; Το μεγάλο παράπονο της ΚΟΠ, εδώ και χρόνια, είναι ότι η Γενική Εισαγγελία, η Αστυνομία, η Πολιτεία γενικότερα, δεν μπορούν να διερευνήσουν τους φακέλους.
Φακέλους, τους οποίους η ίδια αποφάνθηκε ότι δεν καταλογίζεται ευθύνη στα σωματεία και δεν παραπέμπει καν την υπόθεση στην ποδοσφαιρική δικαιοσύνη! Αν αύριο βγει ο Ιωνάς και απαντήσει «όταν εσείς δεν μπορείτε να αποδώσετε ίχνος ευθύνης για ένα χειραγωγημένο αγώνα, γιατί περιμένετε από την Αστυνομία να διερευνήσει μία τέτοια υπόθεση;», θα έχει άδικο;
Και κάτι άλλο. Οι φάκελοι έρχονται, η ΚΟΠ δεν κάνει τίποτα, η Αστυνομία δηλώνει αδυναμία να κάνει τίποτα, γιατί δεν στέλνουμε κι εμείς ένα φιρμάνι στην ΟΥΕΦΑ να σταματήσει να ασχολείται μαζί μας; Να μην χάνουν και τον χρόνο τους οι άνθρωποι…  Συμπέρασμα; Όλα δείχνουν ότι τα ματς του κυπριακού ποδοσφαίρου χειραγωγούνται ή στήνονται μάλλον από εξωγήινους! Δεν υπάρχει άλλη εξήγηση…
«Γνώριζαν ότι ο Άρης θα ηττηθεί τουλάχιστον με 2-3 τέρματα»!
Ο πρόεδρος της ΚΟΠ Κωστάκης Κουτσοκούμνης έδωσε χθες στη δημοσιότητα, με ανάρτησή του στο Facebook, και το συμπέρασμα της ΟΥΕΦΑ για τον φάκελο του αγώνα Άρης – ΑΠΟΕΛ. Η φρασεολογία είναι ακριβώς ή ιδία με τον αγώνα ΑΕΖ – Απόλλων με μοναδική διαφορά ότι οι «διεφθαρμένοι» παίκτες του στοιχήματος γνώριζαν εκ των προτέρων ότι ο Άρης θα ηττηθεί τουλάχιστον με δύο και τρία τέρματα.
Συγκεκριμένα αναφέρεται: «Υπάρχoυν σαφή και συντριπτικά στοιχεία στοιχηματισμού ότι η εξέλιξη ή το αποτέλεσμα του αγώνα αυτού ήταν αδικαιολόγητα επηρεασμένα με σκοπό την απόκτηση διεφθαρμένου στοιχηματικού κέρδους. Τα στοιχεία στοιχηματισμού τελικά καταδεικνύουν ότι οι παίκτες του στοιχήματος είχαν εκ των προτέρων γνώση ότι ο Άρης Λεμεσού θα ηττηθεί τουλάχιστον με δύο και τρία τέρματα».
Ιδιαίτερο ενδιαφέρον, όμως, έχει και το συνοδευτικό σχόλιο του προέδρου της ΚΟΠ: «Δεν αποδίδεται ευθύνη από την ΟΥΕΦΑ. Με δύο παραδείγματα στο δικό μου λογαριασμό έχω νομίζω αποδείξει εμπράκτως τη διαφάνεια που θα υπάρχει σχετικά με τους φακέλους. Από δω και μπρος, όμως, οι αποκαλύψεις θα γίνονται από τον επίσημο ιστοχώρο της ΚΟΠ και όχι από τον προσωπικό μου λογαριασμό. Σας ευχαριστώ για την υποστήριξη και την εμπιστοσύνη, αλλά και για τον διάλογο που είχαμε».